சிகாகோ மாநாட்டில், சர்வதேச விருந்தினர்களை சகோதர, சகோதரிகளே என்று அழைத்து ஒட்டுமொத்த உலகிற்கும்  அன்பு மற்றும் சகோதரத்துவத்தின் மகத்துவத்தை உணர்த்திய இந்து மத துறவி விவேகானந்தரின் பிறந்த நாளில் அவரை போற்றி வணங்கி மகிழ்கிறேன்.

மதம் சார்ந்த வெறுப்புணர்வுகள் அதிகரித்து வரும் இன்றைய சூழலில், விவேகானந்தர் போதித்த சர்வ மதம் போற்றுதல் மற்றும் மத நல்லிணக்கம் ஆகியவைதான் இன்றைய தேவையாக இருக்கிறது.

விவேகானந்தரின் பிறந்தநாள் தேசிய இளைஞர் தினமாகவும் அனுசரிக்கப்படும் நிலையில், இன்றைய இளைஞர்கள் அனைவரும் அவரை முன்னோடியாக கொண்டு அன்பையும், சகோதரத்துவத்தையும் பிறரிடம் பகிர்ந்து கொள்ள  வேண்டும்.